stanford-oval/wikipedia huggingface dataset:
Fairbanks
Historia

Nykyisen Fairbanksin alueen alkuperäisasukkaita olivat athabasca-kieliä puhuneet intiaanit. Varsinainen kaupunki perustettiin vuonna 1901, kun kapteeni E. T. Barnette perusti kauppa-aseman Chenajoen varrelle. 22. heinäkuuta 1902 italialainen kullanetsijä Felix Pedro löysi kultaa noin 20 kilometriä Fairbanksistä. Löytöä seurasi kultaryntäys, jonka aikana Barnetten kauppa-asemasta muodostui kullankaivajien keskus. Syntynyt asutuskeskus nimettiin indianalaisen senaattori Charles Fairbanksin mukaan. Kaupungin aseman Fairbanks sai vuonna 1903 Barnettesta tuli kaupungin ensimmäinen pormestari.
Kultaryntäyksen ollessa huipussaan vuonna 1910 Fairbanksissä oli 3 541 asukasta, minkä lisäksi kaupungin pohjoispuolella eli noin 6 000 kullankaivajaa. Kullan merkitys alkoi kuitenkin vähetä ensimmäisen maailmansodan aikana. Kaupungin asukasluku laski, mutta se nousi ennalleen Alaska Railroad -rautatien rakentamisen myötä. Vuonna 1922 Fairbanksissä perustettiin college, josta kasvoi myöhemmin Alaskan yliopisto Fairbanksissä ja toisen maailmansodan aikana kaupunkiin rakennettiin maantie. Neuvostoliittoon Lend-Lease-ohjelman aikana kuljetetut lentokoneet kulkivat Fairbanksin kautta. Sodan aikana perustettiin myös Eielsonin lentotukikohta ja nykyinen Fort Wainwrightin sotilastukikohta. Vuonna 1959 Alaskasta tuli oma osavaltionsa.
Elokuussa 1967 Fairbanksiä hävitti äkillinen tulva. 95 % kaupungin rakennuksista jäi veden valtaan. Kaupunki toipui kuitenkin hävityksestä ja kun lähistöltä löydettiin öljyä vuonna 1968 se alkoi kasvaa uudelleen. Öljyn löytymisen myötä alettiin rakentaa Trans-Alaskan öljyputkea, joka toi mukanaan suuren kasvuvaiheen. Vuonna 1977 kaupungin asukasluku oli arviolta 70 000, mutta putken rakennusvaiheen valmistumisen jälkeen asukasluku pieneni nopeasti. Tilanne parani hieman valtion sijoitusten myötä, mutta öljyn hinnan romahtaminen 1980-luvun keskivaiheilla aiheutti jälleen kierteen alaspäin. Talous on sittemmin toipunut jonkin verran, mutta esimerkiksi työttömyysaste oli vielä 2000-luvulla suhteellisen korkea.
Talous

Fairbanks on yksi Alaskan öljyteollisuuden logistisista keskuksista. Muita merkittäviä talouden aloja ovat puuteollisuus, kaivosteollisuus ja turkiskauppa. Talouteen vaikuttavat myös turismi ja läheiset sotilastukikohdat.
Kotitalouksien keskimääräiset vuosittaiset ansiot Fairbanksissä aikavälillä 2012–2016 olivat 56 306 USD ja henkilöä kohden 27 742 USD. 11,6 % väestöstä eli köyhyysrajan alapuolella.
Väestö

Vuoden 2010 väestönlaskennan mukaan Fairbanksin asukasluku oli 31 535 ja vuoden 2016 arvion mukaan 32 751. Kaupungin asukkaista 66,3 % oli taustaltaan valkoisia, 10 % kuului kahteen tai useampaan rotuun, 8,5 % oli afroamerikkalaisia, 7,3 % intiaaneja ja 4,8 % aasialaisia. Latinoja mistä tahansa rodusta oli 11,8 %. 16,5 % kaupungin asukkaista puhui kotonaan jotakin muuta kieltä kuin englantia.
Aiheesta muualla

Kuvia tai muita tiedostoja aiheesta Fairbanks Wikimedia Commonsissa
Alaskan osavaltio
Fairbanks valokuvassa vuodelta 1903.
Näkymä kaupunkiin vuonna 1955.
Trans-Alaskan öljyputki.
Kb

Kb tarkoittaa seuraavia:
Tiede ja teknologia

kickban, kb, IRCin toiminto, jolla poistetaan henkilö kanavalta ja estetään häntä liittymästä uudelleen
kilobarni, tunnus kb, pinta-alan yksikkö
kilobase, kb, tuhat emäsparia DNA:ta tai tuhat RNA:n emästä
kilobitti, tunnus kb, englannin sanasta kilobit, tallennuskapasiteetin yksikkö
kilotavu, kB (myös kt), tallennuskapasiteetin yksikkö
Muut

Druk Air Royal Bhutan Airlines, IATA-koodi KB, lentoyhtiö
Kjøbenhavns Boldklub, tanskalainen jalkapalloseura
kommandiittiyhtiö, kb, ruotsin ilmauksesta kommanditbolag, yhtiömuoto
Ruotsin kuninkaallinen kirjasto, KB, lyhenne KB, ruotsinkielisestä nimestä Kungliga biblioteket, kirjasto Tukholmassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kb”, voi hakea sivunnimihaulla, laajalla sivunnimihaulla tai tekstihaulla.
Kert Kütt

Kert Kütt (s. 9. lokakuuta 1980 Pärnu, Viron SNT) on virolainen jalkapallomaalivahti, joka edustaa kaudella 2015 norjalaista Valdres FK:ta. 199 senttimetriä pitkä Kütt pelasi FC KTP:ssä kaudet 2013–2014, jota ennen hän edusti FC Hakaa. Kütt on pelannut Viron pääsarjassa Meistriliigassa yli 250 ottelua seitsemän eri seuran riveissä. Hän on pelannut myös Thaimaassa Army Unitedin riveissä. Kütt on pelannut vuosituhannen vaihteessa myös Viron eri nuorten maajoukkueissa.
Kerstin Thorborg

Kerstin Thorborg (19. toukokuuta 1896 Venjan – 12. huhtikuuta 1970 Hedemora) oli ruotsalainen oopperalaulaja, äänialoiltaan mezzosopraano ja kontra-altto.
Thorborg teki debyyttinsä Ruotsin kuninkaallisessa oopperassa vuonna 1924 Ortrudin roolissa Richard Wagnerin oopperassa Lohengrin. Työskenneltyään Tukholmassa vuoteen 1930 hän lähti Keski-Eurooppaan. Bruno Walter kiinnitti Thorborgin Städtische Operiin vuonna 1932, mutta hän lähti natsivallan takia Wienin valtionoopperaan Gertrude Rüngerin seuraajana. Siellä hän debytoi vuonna 1935 Amneriksen (Aida) roolissa Alfred Piccaverin vastaesiintyjänä. Hän saavutti suurta menestystä etenkin Brangänen (Tristan ja Isolde) roolissa, mutta rikkoi sopimuksensa Anschlussin myötä ja lähti Yhdysvaltoihin. Vielä Euroopassa ollessaan Thorborg esiintyi myös vuosina 1935–1937 Salzburger Festspielessä ja teki ensiesiintymisensä Covent Gardenissa vuonna 1936.
Yhdysvalloissa Thorborg työskenteli Metropolitan-oopperassa vuoteen 1950 debytoituaan siellä jo vuonna 1936. Hän esiintyi San Franciscossa kausilla 1938 ja 1943 sekä Chicagossa vuosina 1942–1945. Uransa jälkeen hän asettui Hedemoraan. Thorborgin levytyksiin kuuluu Bruno Walterin johtama kaikkien aikojen ensimmäinen levytys Gustav Mahlerin Das Lied von der Erdestä. Thorborg sai vuonna 1939 Litteris et Artibus -mitalin ja vuonna 1944 hovsångerska-arvon. Hän oli vuodesta 1922 naimisissa pianisti, oopperalaulaja, teatteriohjaaja Gustaf Bergmanin (k. 1952) kanssa.
Frankenweenie

| Frankenweenie |
| --- | --- |

Ohjaaja:  Tim Burton
Käsikirjoittaja:   Tim Burton  Leonard Ripps 
Tuottaja:  Julie Hickson
Säveltäjä:   Michael Convertino  David Newman 
Kuvaaja:  Thomas E. Ackerman
Leikkaaja:  Ernest Milano
Lavastaja:  John B. Mansbridge
Pääosat:   Shelley Duvall  Daniel Stern  Barret Oliver 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Disney+
Ensi-ilta:  Yhdysvallat 14. joulukuuta 1984
Kesto:  29 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Frankenweenie on vuonna 1984 valmistunut lyhytelokuva, jonka on ohjannut Tim Burton. Hän on käsikirjoittanut elokuvan Leonard Rippsin kanssa. Frankenweenie parodioi vuonna 1931 ensi-iltansa saanutta elokuvaa Frankenstein, joka pohjautuu Mary Shelleyn samannimiseen romaaniin.
Frankenweeniesta tehtiin myöhemmin edelleen Burtonin ohjaamana kokopitkä elokuva, joka sai ensi-iltansa 5. lokakuuta 2012. Elokuva toteutettiin mustavalkoisena, kolmiulotteisesti kuvattuna stop motion -animaationa. Elokuvan vastaavana tuottajana toimi muun muassa Leijonakuninkaan tuottanut Don Hahn.
Juoni

Victor Frankenstein (Barret Oliver) on nuori poika, joka tekee elokuvia bullterrieristään Sparkysta. Kun Sparkyyn osuu auto, Victor oppii koulussa lihasten elektronisista impulsseista, ja keksii, kuinka herättää Sparkyn henkiin. Hän rakentaa koneita, jotka keräävät salamoita, jotka elvyttävät hänen koiransa. Kun Victor on kiitollinen, pelkäävät naapurit koiraa kuollakseen. Pian joutuvat Sparky ja Victor juoksemaan pakoon, ja he joutuvat paikalliselle minigolfradalle ja piiloutuvat tuulimyllyyn. Kun Frankensteinien naapurit saapuvat paikalle, he käyttävät tupakansytytintä valona yrittäessään nähdä heidät, ja sytyttävät tuulimyllyn tuleen. Victor kaatuu ja menettää tajunsa, mutta Sparky pelastaa hänet liekeistä juuri oikealla hetkellä. Väkijoukko ymmärtää virheensä ja pyytää anteeksi. Myöhemmin Sparky rakastuu puudeliin, jonka hiustyyli muistuttaa etäisesti Frankensteinin morsianta.
Näyttelijät

| 0 | 1 | 2 |
| --- | --- | --- |
|  Shelley Duvall  | … |  Susan Frankenstein    |
|  Daniel Stern  | … |  Ben Frankenstein    |
|  Barret Oliver  | … |  Victor Frankenstein    |
|  Joseph Maher  | … |  herra Chambers    |
|  Roz Braverman  | … |  rouva Epstein    |
|  Paul Bartel  | … |  herra Walsh    |
|  Sofia Coppola  | … |  Anne Chambers   |
|  Jason Hervey  | … |  Frank Dale    |
|  Paul C. Scott  | … |  Mike Anderson    |
|  Helen Boll  | … |  rouva Curtis   |
|  Rusty James  | … |  Raymond   |
Keijo Kumpulainen

Keijo Tapani Kumpulainen (s. 27. marraskuuta 1963 Pihtipudas) on aktiiviuransa päättänyt suomalainen keskimatkojen juoksija. Hän edusti vuodesta 1989 lähtien Turun Weikkoja. Kalevan kisoista Kumpulainen saavutti pronssia 1 500 metrin juoksussa vuonna 1990. Lisäksi hän oli viestijuoksun SM-kisoissa mukana voittamassa 4 x 1 500 metrin viestijuoksusta kultaa vuonna 1992 sekä pronssia vuonna 1990. Virallisissa kilpailuissa hän ei ole esiintynyt vuoden 1993 jälkeen.
Frankensteinin kosto

| Frankensteinin kosto> Revenge of Frankenstein |
| --- | --- |

Ohjaaja:  Terence Fisher
Käsikirjoittaja:  Jimmy Sangster
Tuottaja:  Anthony Hinds
Säveltäjä:  Leonard Salzedo
Kuvaaja:  Jack Asher
Leikkaaja:  Alfred Cox
Pääosat:   Peter Cushing  Francis Matthers  Eunice Gayson  Michael Gwynn  Oscar Quitak 
Valmistustiedot
Valmistusmaa:  Iso-Britannia
Tuotantoyhtiö:  Hammer Film Productions
Levittäjä:  Columbia Pictures Netflix
Ensi-ilta:  1958
Kesto:  89 minuuttia
Alkuperäiskieli:  englanti
Edeltäjä:  Frankensteinin kirous
Seuraaja:  Frankensteinin rikos
Aiheesta muualla
IMDb 
Elonet
AllMovie
Infobox OKNimi-testi OK: 
Frankensteinin kosto (engl. The Revenge of Frankenstein) on Terence Fisherin ohjaama brittiläinen kauhuelokuva vuodelta 1958. Sen tuotti Hammer Film Productions ja pääosaa näytteli Peter Cushing.
Rooleissa

| 0 | 1 | 2 |
| --- | --- | --- |
|  Peter Cushing  | … |  paroni Victor Frankenstein/tohtori Victor Stein/tohtori Franck   |
|  Francis Matthews  | … |  tohtori Hans Kleve   |
|  Eunice Gayson  | … |  Margaret   |
|  Oscar Quitak  | … |  kääpiö Karl   |
|  Michael Gwynn  | … |  Karl uudessa ruumiissaan   |
|  John Welsh  | … |  Bergman   |
|  Lionel Jeffries  | … |  Fritz   |
|  Richard Wordsworth  | … |  potilas   |
|  Charles Lloyd Pack  | … |  puheenjohtaja   |
|  George Woodbridge  | … |  talonmies   |
|  Michael Ripper  | … |  Kurt   |
Aiheesta muualla

Frankensteinin kosto Internet Movie Databasessa (englanniksi)
Kaunis elämä

Kaunis elämä voi tarkoittaa ainakin seuraavia asioita:
Kaunis elämä, italialainen elokuva vuodelta 1997
Kaunis elämä, suomalainen televisiosarja vuodelta 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaunis elämä”, voi hakea sivunnimihaulla, laajalla sivunnimihaulla tai tekstihaulla.
FAI Cup

| FAI Cup |
| --- | --- |
Laji:  jalkapallo
Maa(t):  Irlanti
Perustettu:  1921
Joukkueita:  40
Hallitseva mestari:  Cork City FC (2017)
Eniten mestaruuksia:  Shamrock Rovers FC (24)
Sarjataso:  2
Football Association of Ireland Senior Challenge Cup eli FAI Cup on Irlannin miesten jalkapalloilun cupturnaus. Turnauksessa pelaa 40 joukkuetta. Vuonna 2018 turnaus järjestettiin siten, että 12 joukkuetta osallistui esikarsintakierrokselle. Ensimmäiselle kierrokselle osallistuu 32 joukkuetta. Menestynein seura on Shamrock Rovers FC, joka on voittanut mestaruuden 24 kertaa.
Mestarit

| 0 | 1 | 2 | 3 | 4 |
| --- | --- | --- | --- | --- |
|  1922	St James's Gate  1923	Alton United  1924	Alton United  1925	Shamrock Rovers  1926	Fordsons  1927	Drumcondra  1928	Bohemians  1929	Shamrock Rovers  1930	Shamrock Rovers  1931	Shamrock Rovers  1932	Shamrock Rovers  1933	Shamrock Rovers  1934	Cork  1935	Bohemians  1936	Shamrock Rovers  1937	Waterford  1938	St James's Gate  1939	Shelbourne  1940	Shamrock Rovers  1941	Cork United  1942	Dundalk  1943	Drumcondra  1944	Shamrock Rovers  1945	Shamrock Rovers  |  1946	Drumcondra  1947	Cork United  1948	Shamrock Rovers  1949	Dundalk  1950	Transport  1951	Cork Athletic  1952	Dundalk  1953	Cork Athletic  1954	Drumcondra  1955	Shamrock Rovers  1956	Shamrock Rovers  1957	Drumcondra  1958	Dundalk  1959	St Patrick's Athletic  1960	Shelbourne  1961	St Patrick's Athletic  1962	Shamrock Rovers  1963	Shelbourne  1964	Shamrock Rovers  1965	Shamrock Rovers  1966	Shamrock Rovers  1967	Shamrock Rovers  1968	Shamrock Rovers  1969	Shamrock Rovers  |  1970	Bohemians  1971	Limerick  1972	Cork Hibernians  1973	Cork Hibernians  1974	Finn Harps  1975	Home Farm  1976	Bohemians  1977	Dundalk  1978	Shamrock Rovers  1979	Dundalk  1980	Waterford  1981	Dundalk  1982	Limerick United  1983	Sligo Rovers  1984	UCD  1985	Shamrock Rovers  1986	Shamrock Rovers  1987	Shamrock Rovers  1988	Dundalk  1989	Derry City  1990	Bray Wanderers  1991	Galway United  1992	Bohemians  1993	Shelbourne  |  1994	Sligo Rovers  1995	Derry City  1996	Shelbourne  1997	Shelbourne  1998	Cork City  1999	Bray Wanderers  2000	Shelbourne  2001	Bohemians  2002	Dundalk  2003	Derry City  2003	Longford Town  2004	Longford Town  2005	Drogheda United  2006	Derry City  2007	Cork City  2008	Bohemians  2009	Sporting Fingal  2010	Sligo Rovers  2011	Sligo Rovers  2012	Derry City  2013	Sligo Rovers  2014	St Patrick's Athletic  2015	Dundalk  2016	Cork City  |  2017	Cork City  |
Kertajatin kansainvälinen lentoasema

Kertajatin kansainvälinen lentoasema (indonesiaksi Bandar Udara Internasional Kertajati; IATA: KJT, ICAO: WICA) on lentoasema Majalengkassa, Länsi-Jaavalla, Indonesiassa. Se on pinta-alaltaan Indonesian toiseksi suurin lentoasema Soekarno-Hattan kansainvälisen lentokentän jälkeen. Se sijaitsee noin 68 kilometriä Bandungista itään.
Lentoasema aloitti toimintansa 24. toukokuuta 2018, ja ensimmäisenä sinne laskeutui Indonesian presidentin kone. Lentoasemalla on yksi 3 000 metriä pitkä kiitotie, jolle voi laskeutua laajarunkoisia lentokoneita.
Marraskuussa 2023 kaupallinen lentoliikenne siirtyi Bandungissa sijaitsevalta Husein Sastranegaran kansainväliseltä lentoasemalta kokonaan Kertajatiin.
Aiheesta muualla

Lentoaseman kotisivut
Färsaarten kansalliskirjasto

| Färsaarten kansalliskirjasto> Føroya Landsbókasavn,  Færøernes Nationalbibliotek, National Library of the Faroe Islands |
| --- | --- |
 Färsaarten kansalliskirjaston rakennus.
Osoite:  Kúrdalsvegur 15, 188 Hoyvík; postiosoite: P.O. Box 1155, FO-110 Tórshavn, Färsaaret, Tanska
Sijainti:  Tórshavn, Färsaaret, Tanska
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Färsaarten kansalliskirjasto (fääriksi Føroya Landsbókasavn, tansk. Færøernes Nationalbibliotek, engl. National Library of the Faroe Islands) on Färsaarten pääkaupungissa Tórshavnissa sijaitseva kansalliskirjasto. Se toimii osana Färsaarten kansallisperinnöstä, -arkistosta, -kirjastosta, -museoista vastaavaa organisaatiota (Faroese National Heritage).
Kansalliskirjasto perustettiin vuonna 1828.
František Rábek

František Rábek (s. 17. helmikuuta 1949 Močenok) on slovakialainen roomalaiskatolinen piispa. Hänet vihittiin papiksi Nitran hiippakuntaan 7. kesäkuuta 1972 ja nimitettiin sen vihkipiispaksi sekä Catrumin titulaaripiispaksi 13. heinäkuuta 1991. Piispaksi vihkiminen seurasi 27. heinäkuuta. Pääkonsekraattorina toimi Ján Chryzostom Korec, jota avustivat Ján Sokol ja Giovanni Coppa.
Rábek sai 20. tammikuuta 2003 nimityksen Slovakian sotilaspiispaksi.
De Zeven Provinciën (1665)

| De Zeven Provinciën |
| --- | --- |
 pienoismalli aluksesta

Aluksen vaiheet
Rakentaja:  Delfshaven
Palveluskäyttöön:  1665
Poistui palveluskäytöstä:  korjauskelvoton 1694
Tekniset tiedot
Uppouma:  1 600 t
Pituus:  46,14 m
Leveys:  12,14 m
Syväys:  4,6 m
Koneteho:  purjeet: 2 250 m2
Miehistöä:  420
Aseistus
Aseistus:  12 × 36 naulan tykkiä 16 × 24 naulan tykkiä 14 × 18 naulan tykkiä 12 × 12 naulan tykkiä 26 × 6 naulan tykkiä
De Zeven Provinciën oli 80-tykkinen Maasin amiraliteetin (Rotterdam) linjalaiva, jonka laivanrakentaja Salomon Jansz van den Tempel valmisti 1664–1665.
Palvelus

De Zeven Provinciën oli 1. huhtikuuta 1666 alkaen amiraali Michiel de Ruyterin lippulaivana toisessa Englannin–Hollannin sodassa, jossa se otti osaa kesäkuussa Hollannin tasavallalle voitokkaaseen neljän päivän taisteluun ja heinäkuussa katkeraan puolustustaisteluun Pyhän Jaakon päivän taistelussa. Alus oli komentoaluksena, kun Hollannin armeija sulki 1667 Thamesin suu Medwayn iskun aikana. Alus selvisi sodasta suhteellisen vähin vaurioin, vaikka menettikin neljän päivän taistelussa osan mastoistaan.
Alus oli edelleen de Ruyterin lippulaivana kolmannessa Englannin–Hollannin sodassa 1672–1673. Se osallistui  28. toukokuuta 1672 Englannin ja Ranskan laivastoja vastaan Solebayn taisteluun, Schoonevaldin taisteluihin 28. toukokuuta 1672 sekä 4. kesäkuuta 1673 ja Texelin taisteluun 11. elokuuta 1673. Alus teki purjehduksen Martiniquelle ja muille Karibian saarille 1674, minkä jälkeen se makasi seuraavat vuodet lähinnä ankkurissa.
Alus teki 1678 Välimerellä purjehduksen, mutta muuten se ei osallistunut Ranskan vastaisen sodan (1689-1697) alkuvuosien tapahtumiin. Alus palautettiin palvelukseen 1691 ja seuraavana vuonna se oli Philips van Almonden lippulaivana. Se oli aseistettu ainoastaan 76 tykillä, kun alus osallistui 19. toukokuuta Barfleurin ja La Hoguen taisteluihin 22.-24. toukokuuta. Vuoden lopulla se poistettiin palveluksesta. Alus vaurioitui 1694 korjauskelvottomaksi taistelussa ja oli romutettava.
Aiheesta muualla

Wikimedia Commonsissa on kuvia tai muita tiedostoja aiheesta .
WarShips 1660–1669 (Arkistoitu – Internet Archive) (englanniksi)
Flekkefjord

Flekkefjord on Norjan kaupunki ja samanniminen kunta Agderin läänissä. Sen rajanaapureita ovat lännessä Sokndal ja Lund Rogalandin läänissä, Sirdal pohjoisessa ja Kvinesdal idässä. Se on Sørlandetin rannikon läntisin kaupunki ja sijaitsee suurin piirtein Kristiansandin ja Stavangerin puolivälissä. Kaupunkikeskustan lisäksi kunnassa sijaitsevat Siran, Gylandin, Rasvågin ja Kirkehavnin taajamat. Kaupungin keskustalle antavat leimansa valkoisiksi maalatut vanhat puutalot, joskin keskustaa ollaan nyttemmin modernisoimassa. Vuoden 2023 alussa Flekkefjordissa oli 9 216 asukasta.
Historia

Flekkefjordissa on ollut asutusta jo viikinkiaikoina. Puukauppa Tanskaan ja Hollantiin sai aikaan ensimmäiset asutuskeskittymät. Tuolta ajalta on edelleen peräisin keskustan Grisefjordenin puoleisen osan nimitys Hollanderbyen.
Flekkefjord sai luotsiasemaoikeudet (norj. ladested) jo 1660. 1800-luvun puolivälissä alkoi kaupungin kulta-aika, erityisesti mittavan sillinkalastuksen myötä 1826–1838. Flekkefjord sai kaupunkioikeudet 8. elokuuta 1842. Seuraavat sata vuotta kaupungin tärkein teollisuudenala oli nahkatuotteiden jalostaminen. 1900-luku toi myötään teollisuuden nousukauden, erityisesti huopa-, villa, puu- ja tynnyrituotanto kukoisti. Hieman myöhemmin laivanvarustamotoiminta ja sen mukana perustetut mekaaniset työpajat ovat edelleen tärkeitä elinkeinolähteitä.
Vuoteen 1965 saakka Flekkefjord koostui vain keskustaajamasta. Vuonna 1965 siihen yhdistyivät sitä ympäröineet Nesin, Hidran, Bakken ja Gylandin kunnat.
Media

Paikallislehti Avisen Agder ilmestyy kolmesti viikossa.
Tunnettuja paikkakuntalaisia

Eirik Verås Larsen (s. 1976), ratameloja
Hans Seland (1867–1949), kirjailija
Elias Sunde (1851–1910), poliitikko
Peter Waage (1833–1900), kemisti
Anders Beer Wilse (1865–1949), valokuvaaja
Aiheesta muualla

Kuvia tai muita tiedostoja aiheesta Flekkefjord Wikimedia Commonsissa
Agderin läänin kunnat
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Sirdal
Tvedestrand
Valle
Vegårshei
Vennesla
Åmli
Åseral
Norjan läänit | Norja
Darío Castrillón Hoyos

Darío Castrillón Hoyos vuonna 2008
Darío Castrillón Hoyosin vaakuna.
Darío Castrillón Hoyos (4. heinäkuuta 1929 Medellín – 18. toukokuuta 2018 Rooma) oli kolumbialainen roomalaiskatolinen arkkipiispa ja kardinaali. Hänet vihki papiksi Santa Rosa de Ososin hiippakuntaan Alfonso Carinci 26. lokakuuta 1952. Hänet nimitettiin 2. kesäkuuta 1971 Pereiran hiippakunnan koadjuuttoripiispaksi ja Villa Regiksen titulaaripiispaksi. Piispaksi vihkiminen seurasi 18. heinäkuuta. Pääkonsekraattorina toimi Angelo Palmas, jota avustivat Aníbal Muñoz Duque ja Baltasar Álvarez Restrepo.
1. heinäkuuta 1976 Castrillón Hoyosista tuli Pereiran piispa, ja 16. joulukuuta 1992 hän sai nimityksen Bucaramangan arkkipiispaksi. Hän erosi tehtävästä 15. kesäkuuta 1996 ja sai samalla nimityksen Papiston kongregaation pro-prefektiksi, jona hän toimi lokakuuhun 2006 saakka. Kardinaaliksi hänet ylennettiin 21. helmikuuta 1998, jolloin hänet nimitettiin Santissimo Nome di Maria al Foro Traianon kardinaalidiakoniksi. 23. helmikuuta hänet nimitettiin Papiston kongregaation prefektiksi ja asetettiin kardinaalidiakoniksi. 14. huhtikuuta 2000 hän sai nimityksen paavillisen Ecclesia Dei -toimikunnan puheenjohtajaksi, jonka tehtävistä hän vetäytyi 8. heinäkuuta 2009.
Castrillón Hoyos osallistui vuoden 2005 konklaaviin. 1. maaliskuuta 2008 hänet nimitettiin Santissimo Nome di Maria al Foro Traianon kardinaalipapiksi. Tätä ennen hän oli helmikuusta 2007 saakka ollut kardinaaliprotodiakoni.
Darátsos

| Darátsos Δαράτσος |
| --- | --- |
 Darátsos
 Koordinaatit: 35°30′05″N, 23°58′30″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kaupunki
 – Kallikrates-koodi:  7401060101
Väkiluku (2011):  4 732
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Darátsos (kreik. Δαράτσος; myös Darátso, Δαράτσο) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Δαράτσου, Dimotikí Koinótita Darátsou). Kaupungin väkiluku on 4 732 (vuonna 2011).
Darátsos sijaitsee saaren pohjoisrannikolla noin neljä kilometriä Chaniásta lounaaseen ja sen on nykyisin käytännössä Chanián esikaupunkialuetta. Alkuperäinen Darátsos sijaitsee ylempänä kauempana merenrannasta. Sen ranta-asutus Káto Darátso eli ”Alempi Darátso” (kaupunginosat Ágioi Apóstoloi ja Mákrys Toíchos) sijaitsevat merenrannalla. Se on nykyisin lähinnä turistikohde.
Kaupungin itäpuolella sijaitsee Galatás ja kaakkoispuolella Vamvakópoulo.
František Rajtoral

Rajtoral 2013
František Rajtoral (12. maaliskuuta 1986 Příbram, Tšekkoslovakia – 23. huhtikuuta 2017 Gaziantep, Turkki) oli tšekkiläinen jalkapalloilija, pelipaikaltaan puolustaja. Hän edusti viimeksi turkkilaista Gaziantepsporia.
Turkin viranomaisten mukaan Rajtoralin kuolinsyy oli itsemurha.
Frankensteinin poika

| Frankensteinin poika> Son of Frankenstein |
| --- | --- |

Ohjaaja:  Rowland V. Lee
Käsikirjoittaja:  Wyllis Cooper
Tuottaja:  Rowland V. Lee
Säveltäjä:  Frank Skinner
Kuvaaja:  George Robinson
Leikkaaja:  Ted J. Kent
Pääosat:   Basil Rathbone  Boris Karloff  Bela Lugosi  Lionel Atwill 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Ente Nazionale Industrie Cinematografiche Netflix
Ensi-ilta:   1939-1-1313. tammikuuta 1939 (Yhdysvallat)  
Kesto:  99 minuuttia
Alkuperäiskieli:  englanti
Edeltäjä:  Frankensteinin morsian
Seuraaja:  Ghost of Frankenstein
Aiheesta muualla
IMDb 
Elonet
AllMovie
Infobox OKNimi-testi OK: 
Frankensteinin poika on vuonna 1939 valmistunut elokuva. Sen on ohjannut Rowland V. Lee. Elokuva on jatkoa kahdelle aikaisemmalle elokuvalle Frankenstein (1931) ja Frankensteinin morsian (1935).